evolusie | Om te probeer verstaan
Tag Archives: evolusie
Moenie alles glo wat jy hoor nie
Posted on April 1, 2009 by Retha Faurie | 2 Kommentaar
Evolusioniste beweer hulle weet hoekom mans jaloers is: Evolusie. Dis evolusionêr voordelig vir mans om seker te maak sy vrou kry sy kind, nie iemand anders s'n nie. En dis ook glo hoekom huishoudelike geweld gebeur, waarom meeste vroue wat deur hulle mans vermoor word nog jonk en vrugbaar is.
Kom ons sê dit weer: Mans vermoor glo hulle vrugbare vrouens om seker te maak die vrou kry sy kind en bevoordeel sy gene. Aldus evolusioniste.
Nog 'n stuk vertel dat introversie en ekstroversie deur evolusie bepaal word. As jy 'n introvert is beland jy minder in konflik, wat jou help oorleef en jou evolusionêr bevoordeel. Jy het ook 'n kleiner kans om siektes aan te steek. En as jy 'n ekstrovert is? Dit help jou om kos en ander behoeftes te kry, want jy hoor by 'n breër netwerk van die plekke waar kos, ens. beskikbaar is.
Of te wel: Mense is introverte oor dit geneties voordelig is vir hulle evolusie. Mense is ekstroverte oor dit geneties voordelig is vir hulle evolusie. Verstaan jy?